stanford-oval/wikipedia huggingface dataset:
מריה קונצ'יטה אלונסו
קריירה

ב-1979 הוציאה את אלבומה הראשון כזמרת וב-1984 כשיצא אלבומה "מריה קונצ'יטה" היא הפכה לכוכבת במדינות דוברות הספרדית ואף קיבלה מועמדות לפרס גראמי בקטגוריית האלבום הלטיני הטוב ביותר.
ב-1982 שיחקה בפרק של הסדרה "אביר על גלגלים", ב-1984 שיחקה בסרט "מוסקבה על ההדסון" לצידו של רובין ויליאמס, ב-1986 שיחקה בקומדיה הרומנטית "תיגע ותלך" לצד מייקל קיטון, ב-1987 שיחקה בתפקיד הראשי בסרט "הנרדף" לצידו של ארנולד שוורצנגר וב-1988 שיחקה בסרט "צבעים" לצד רוברט דובאל, היא הייתה אחת מהשחקניות הלטיניות היחידות שהופיעו בברודוויי.
ב-1990 שיחקה בסרט המדע בדיוני "הטורף 2" בתור הבלשית ליאונה קנטרל. ב-1994 שיחקה במיני-סדרה "טקסס", לצד פטריק דאפי. ב-1997 השתתפה בסדרה האנתולוגית של ABC "אקדח" בהפקתו של רוברט אלטמן.
ב-2002 שיחקה בסרט הקנדי-גרמני "הלב של אמריקה" לצד אליזבת מוס. בשנת 2003 שיחקה בסרט הקומדיה "לתפוס את פאפי".
ב-2006 שיחקה את אמה של גבריאל סוליס בסדרה "עקרות בית נואשות". בשנת 2007 שיחקה בסרט האימה "המוות" (El Muerto), לצידם של וילמר ולדראמה וג'ואל מור. באותה שנה דיבבה בסרט ההנפשה "הקונדור" שיצר סטן לי, בסרט גילמה את מריה ולדז, אימו של טוני ולדז (וילמר ולדראמה).
בשנת 2009 שיחקה בסרט הדרמה "התפשטות" בכיכובו של אשטון קוצ'ר.
בשנת 2013 כיכבה בסרט האילם בשחור-לבן "Return to Babylon", שם גילמה את דמותה של השחקנית והזמרת המקסיקנית לופה ולז.
בשנת 2017 השתתפה בסרט הדרמה הפנמי "Beyond Brotherhood". בשנת 2018 שיחקה בקומדיה הרומנטית "מחוץ לתפריט" בכיכובה של דניה רמירז, באותה שנה גילמה נורה בטלנובלה האמריקאית "אדון השמיים" בעונתה השישית, המשודרת ברשת טלמונדו.
בשנת 2019 השתתפה בסדרת המסתורין של נטפליקס "אי מציאות" בתור אמה של גבריאלה צ'ייס (נטלי מרטינז).
חיים אישיים

היא הביעה בעבר את דעתה על השלטון בקובה וכינתה את פידל קסטרו "דיקטטור". בשנת 2007 קיבלה אזרחות אמריקאית.
מריה קוושנייבסקה

קברה של מריה קוושנייבסקה
מריה ידוויגה קוושנייבסקה-מלשבסקה (בפולנית: Maria Jadwiga Kwaśniewska-Maleszewska; ‏ 15 באוגוסט 1913 – 17 באוקטובר 2007) הייתה אתלטית פולנית, זוכת מדליית ארד אולימפית (ברלין 1936) בהטלת כידון.
ביוגרפיה

קוושנייבסקה נולדה בלודז'. הייתה מורה לחינוך גופני.
בשנת 1930 זכתה לראשונה באליפות פולין בקפיצה לרוחק בתוצאה השל 4.86 מטר. היא השתתפה בנבחרת פולין בכדורסל במשחקי העולם לנשים שנערכו בפראג שבצ'כוסלובקיה בספטמבר אותה שנה וזכתה במדליית ארד.
באולימפיאדת ברלין (1936) זכתה במדליית ארד בהטלת כידון בתוצאה של 41.80 מטר, אחרי טילי פליישר שקבעה שיא אולימפי חדש של 45.18 מטר ולואיזה קרוגר (43.29 מטר), שתיהן מגרמניה.
במלחמת העולם השנייה הייתה פעילה במחתרת האנטי-נאצית, ועזרה למאות אנשים, פולנים ויהודים רעבים וחסרי בית.
באליפות אירופה שנערכה באוסלו, נורווגיה בשנת 1946 סיימה במקום שישי בהטלת כידון (38.57 מטר) ובמקום שביעי בהדיפת כדור ברזל (11.06 מטר).
ב-17 באוקטובר 2007 נפטרה בוורשה בהיותה בת 94.
תארים והישגים

זכתה 5 פעמים באליפות פולין בהטלת כידון (1931, 1935, 1936, 1939 ו-1946)
זכתה 3 פעמים באליפות פולין בקרב חמש (1934, 1935 ו-1936)
זכתה פעם אחת באליפות פולין קפיצה לרוחק (1930)
זכתה 4 פעמים באליפות פולין בהרמת כוח (1931, 1934, 1935 ו-1936)
זכתה פעם אחת באליפות פולין בריצת 60 מטר באולם (1946)
זכתה  פעם אחת באליפות פולין בקפיצה לרוחק באולם (1946)
שיאים איישיים

הטלת כידון: 44.03 מטר (1936)
מפרץ ג'ורג' השישי

| --- | --- |

 מידע כללי
 על שם:  ג'ורג' השישי 
 סוג:  מצר ים 
 מידע נוסף
 קואורדינטות:  71°S 68°W﻿ / ﻿71°S 68°W﻿ / -71; -68
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמהמפרץ ג'ורג' השישי(למפת חצי האי האנטארקטי רגילה) בסיס חנרל ברנרדו אוהיגינס ריקלמהמפרץ ג'ורג' השישי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ג'ורג' השישי(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ג'ורג' השישי
 
מפרץ ג'ורג' השישי או מפרץ המלך ג'ורג' השישי או תעלת ג'ורג' השישי (או בספרדית: תעלת חורחה השישי) או מפרצון ג'ורג' השישי (באנגלית: George VI Sound או Canal Jorge VI או King George the Sixth Sound) הוא מפרץ גדול או בקע תת-מימי או מצר ים ממזרח ומדרום לחוף של האי אלכסנדר, המפריד בין ארץ פאלמר, בחלק הדרומי של חצי האי האנטארקטי לבין חוף אינגליש שבאנטארקטיקה.
אורכו של המפרץ (או התעלה) 483 קילומטרים - וצורתו כצורת האות J.
בסמוך לחופי המפרץ מצויים מספר אגמים, אליהם נשפך קרח ממדף הקרח ג'ורג' השישי, ובהם אגם הודג'סון, אגם מוטונאי, ואגם אבליישן.
מספר קרחונים זורמים מהאי אלכסנדר לכיוון מזרח ונשפכים אל המפרץ (שממערב לאי); קרחונים אלה מצויים מדרום לרמת פלאנט, ונקראים על שם גופים במערכת השמש.
מרביתו של מפרץ ג'ורג' השישי מכוסה בקרח ממדף הקרח ג'ורג' השישי.
היסטוריה > גילוי המפרץ

המפרץ התגלה על ידי לינקולן אלזוורת' במהלך טיסתו מעל אזור זה ב-23 בנובמבר 1935.
המפרץ נחקר על ידי המשלחת הבריטית אל ארץ גרהאם בין השנים 1936–1937, ועל ידי השירות האנטארקטי של ארצות הברית, בין נובמבר 1940 וינואר 1914.
היסטוריה > מקור השם

שמו של המפרץ ניתן לו על ידי ג'ון רימיל (John Riddoch Rymill), מנהיג המשלחת הבריטית אל ארץ גרהאם.
המפרץ נקרא על שמו של ג'ורג' השישי, מלך בריטניה באותה עת.
לקריאה נוספת

• A. C. Bell, E. C. King, , Geophysical Journal International, Volume 134, Issue 3, September 1998, Pages 889–902, https://doi.org/10.1046/j.1365-246x.1998.00605.x
• J.R.Potter, M.H.Talbot, J.G.Paren, , Continental Shelf Research Volume 8, Issue 4, April 1988, Pages 347-362, https://doi.org/10.1016/0278-4343(88)90008-8
• D. E. Sugden, C. M. Clapperton, , Continental Shelf Research Volume 8, Issue 4, April 1988, Pages 347-362, https://doi.org/10.1016/0278-4343(88)90008-8
• Clapperton, C., & Sugden, D. (1982), , Annals of Glaciology, 3, 345-345. https://doi:10(הקישור+אינו+פעיל).3189/S0260305500003165
• Crabtree, R.D. & Storey, B.C. & Doake, C.S.M., (1985), , Tectonophysics. 114. 431-442. doi:10.1016/0040-1951(85)90025-3
• International Symposium on Antarctic Earth Sciences 5th: 1987: Cambridge, England, , P 527
• Defense Mapping Agency 1992, , P 377
הערות שוליים

1 2 3 4 5 6 7 8 9  מידע גאוגרפי והיסטורי
1 2 3 4  מידע היסטורי על גילוי המפרץ ומקור שמו
מפרץ ברנאקי

| --- | --- |

מפת אזור האי רוס. מפרץ ברניקי ממוקם   בפינה הימנית התחתונה של הרביע השני משמאל   בשורה השנייה מלמעלה של רביעי המפה.
 מידע כללי
 על שם:  לואיס ברנאקי 
 סוג:  מפרץ 
 מידע נוסף
 קואורדינטות:  77°27′00″S 163°49′59″E﻿ / ﻿77.45°S 163.833°E﻿ / -77.45; 163.833
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ברנאקי(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומימפרץ ברנאקי
 
מפרץ ברנאקי (באנגלית: Bernacchi Bay) הוא מפרץ בחוף סקוט, בארץ ויקטוריה, שבאנטארקטיקה.
רוחבו של המפרץ 6 קילומטרים.
הוא ממוקם בין נקודת מארבל וכף ברנאקי.
היסטוריה > גילוי ומיפוי המפרץ

המפרץ מופה לראשונה על ידי המשלחת האנטארקטית הבריטית (משלחת טרה נובה), אשר חקרה את אנטארקטיה בין השנים 1910–1913, בפיקודו של רוברט פלקון סקוט.
היסטוריה > מקור השם

סקוט קרא למפרץ על שמו של כף ברניקי; סקוט קרא לכף על שמו של לואיס ברנאקי, פיזיקאי חבר המשלחת.
לקריאה נוספת

• United States. Defense Mapping Agency. Hydrographic Center, , P 243
הערות שוליים

↑  גאזט השמות האנטארקטיים הרשמי של ארצות הברית
1 2 3 4 5 6  מידע גאוגרפי והיסטורי
↑  מידע היסטורי
מרכה (ג'נין)

| --- | --- |
 טריטוריה:  הרשות הפלסטינית הרשות הפלסטינית
 נפה:  ג'נין
 גובה:  380 מטרים
 אוכלוסייה:  ‏
  ‑ בכפר:  2,203
 קואורדינטות:  32°23′48″N 35°14′17″E﻿ / ﻿32.396561111111°N 35.238086111111°E﻿ / 32.396561111111; 35.238086111111 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) מרכה(למפת צפון השומרון רגילה) מרכה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום מרכה  he tabBackground:;tabBorder:#aaa;defaultTab:0;
 
| --- | --- |
he
מִרְכָּה (בערבית: مركة) הוא כפר פלסטיני בצפון השומרון השייך לנפת ג'נין, וממוקם כ-12 ק"מ מדרום-מערב לעיר, כ־2 ק"מ מערבית לקבאטיה, בגובה 380 מטרים מעל פני הים.
מקור השם מבחינה מחקרית אינו ידוע. אם כי תושבי הכפר סבורים שמשמעות השם היא מקלט, מנוחה וכדומה.
אוכלוסייה

| 0 | 1 | 2 |
| --- | --- | --- |
מפקדי אוכלוסין
| שנה | מספר תושבים | הערות |
| 1922 | 142 |  |
| 1931 | 167 |  |
| 1945 | 230 |  |
| 1961 | 303 |  |
| 1982 | 142 |  |
| 1987 | 865 |  |
| 1997 | 1,160 |  |
| 2017 | 2,203 |  |
קרקע, חקלאות ומים

שטחו של הכפר הוא 4,396 דונם, מתוכם 4,391 בבעלות פרטית ועוד 5 דונם מושע. על רוב האדמות נטועים כרמי זיתים.
הערות שוליים

↑  זאב וילנאי, אריאל – אנציקלופדיה לידיעת א"י, עם עובד, 1976, עמ' 4865
1 2  Palestine Remembered, مركة – Mirka – מִרכא, Palestine Remembered
↑  Palestinian Central Bureau of Statistics, Census 2017, נצפה ב: https://pcbs.gov.ps/Downloads/book2364-1.pdf, עמ' 65
| Flag of Senegalיישובי נפת ג'נין |
| --- | --- | --- |
| ערים | ג'נין • קבאטיה |  |
| מועצות מקומיות | עג'ה • עראבה • בורקין • דאחיית סבאח אל-ח'ייר • דיר אבו דעיף • ג'בע • כפר דאן • כפר ראעי • מיית'לון • סילת אל-חארית'יה • סילת א-ד'אהר • יעבד • אל-יאמון • א-זבאבדה |  |
| כפרים | עאנין • ענזה • ערקה • עראנה • עטארה • ברטעה • בית קאד • ביר אל-באשא • דיר ע'זאלה • פחמה • פנדקומיה • פקועה • ג'למה • ג'לבון • ג'לקמוס • ג'ודידה • כופיראת • מִרְכָּה • מיסיליה • אל-מוע'ייר • נזלת זייד • ראמה • רומאנה • סנור • מת'לת' א-שוהדא • סיר • סיריס • ח'ירבת א-טייבה • תיעניכ • טורה אל-ע'רביה • אום א-ריחאן • אום אל תות • זובובא • יעבד |  |
| מחנות פליטים | מחנה הפליטים ג'נין |  |
נפות הרשות הפלסטינית
| --- | --- |
בקרת זהויות :  NLI: 987007584239005171
מסטלאן (כדורגל)

מועדון הכדורגל מסטלאן (בספרדית: Mazatlán Fútbol Club) הוא מועדון כדורגל מקסיקני מהעיר מסטלאן שבמדינת סינלואה. המועדון הוקם ביוני 2020 לאחר שהזכיין של קבוצת מונרקס מורליה הודיע כי הוא יעבור לעיר מסטלאן. הקבוצה משחקת בליגת העל המקסיקנית.
היסטוריה

ב-2017, החליטה ממשלת סינלואה לבנות אצטדיון כדורגל חדש בעיר מסטלאן כחלק מפרויקט שנועד לבנות ולשפר מספר מתחמי ספורט במדינה. אחד היעדים של הפרויקט הזה היה שתהיה קבוצת כדורגל מקצוענית שמקורה ממסטלאן.
ב-2020, העבודות הואצו על מנת שהאצטדיון יושלם לפני ה-30 ביוני, לפני תחילת עונת 2020/21, במטרה לחפש קבוצה מקצוענית שתעבור לאצטדיון החדש שנבנה.
ב-2 ביוני, הוכרז באופן רשמי שקבוצת מונרקס מורליה ממתגת את עצמה מחדש למסטלאן, ושהיא תשנה את שמה למועדון הכדורגל מסטלאן. ב-8 ביוני, המועדון הציג את סמלו וצבעיו. כשצבעי הקבוצה הם סגול, שחור ולבן.
ב-11 ביוני, המועדון הציג את פרנסיסקו פלנסיה כמאמן הקבוצה לעונת 2020/21. ב-27 ביולי 2020, מסטלאן שיחקו את המשחק הרשמי הראשון שלהם, בו הפסידו לפואבלה בתוצאה 1–4. השער הרשמי הראשון של המועדון הובקע על ידי ססאר הוארטה.
הערות שוליים

↑  Mazatlán FC anuncia a Paco Palencia como el primer entrenador de su historia, mediotiempo
מרכז התערוכות הבין-לאומי

| --- | --- |

 מידע כללי
 סוג:  מרכז כנסים
 מיקום:  קייב
 מדינה:  אוקראינה אוקראינה
 הקמה ובנייה
 תקופת הבנייה:  ?–2002
 תאריך פתיחה רשמי:  אוקטובר 2002 
 אדריכל:  יאנוש וויג 
 קואורדינטות:  50°27′08″N 30°35′29″E﻿ / ﻿50.452222°N 30.591389°E﻿ / 50.452222; 30.591389
 http://www.mvc-expo.com.ua/
  (למפת קייב מוגדלת) מרכז התערוכות הבין-לאומי(למפת קייב רגילה) מרכז התערוכות הבין-לאומי
 
מרכז התערוכות הבין-לאומי (באוקראינית: Міжнародний виставковий центр) הוא מרכז התערוכות בקייב והוא הגדול ביותר באוקראינה. המתחם נפתח בחודש אוקטובר 2002 וכולל 3 אולמות מחוברים. מאז נפתח אירח המתחם מספר אירועי תרבות ומופעים לצד כנסים ותערוכות. לדוגמה האולם אירח את "פסטיבל אגו" 2011.
באולם התקיימה תחרות אירוויזיון 2017 בקייב. הוא הכיל בתחרות כ-13,000 צופים בעמידה ובישיבה, או 11,000 בישיבה בלבד.
הערות שוליים

↑  Savage, Mark (2016-09-09). "Eurovision Song Contest to be held in Kiev". BBC News (באנגלית). נבדק ב-2016-09-20.
| --- | --- |
בקרת זהויות :  MusicBrainz: b7d57d1a-daef-43b1-9448-227a0354f1b1 
ערך זה הוא קצרמרבנושא אדריכלות. אתם מוזמנים לתרום לוויקיפדיה ו.
מפרק העצה והכסל

| --- | --- |

 שיוך:  synovial joint of pelvic girdle 
 תיאור ב:  האנטומיה של גריי (מהדורה 20) (306) 
 מזהים
 לטינית (TA98):  articulatio sacroiliaca 
 טרמינולוגיה אנטומיקה:  A03.6.03.001 
 TA2 (2019):  1861 
 FMA:  21440 
 קוד MeSH:  A02.835.583.707 
 מזהה MeSH:  D012446 
 מערכת השפה הרפואית המאוחדת:  C0036036 
 
מבט קדמי על מפרקי האגן
מבט אחורי על מפרקי האגן
מפרק הֶעָצֶה וְהַכֶּסֶל (TA: Articulatio sacroiliaca. בראשי תיבות מאנגלית: SIJ) הוא מפרק נושא משקל בין עמוד השדרה לאגן. בגוף האדם שני מפרקים כאלו, משני צידי עצם העצה. המפרק הוא בחלקו מפרק סינוביאלי ובחלקו מפרק פיברוטי (סיבי), התנועה שהוא מאפשר מעטה אך הוא חזק ויציב.
פני המפרק אינם חלקים אלא בנויים בליטות ושקעים בשתי העצמות המרכיבות את המפרק המשתלבים אלו באלו. פני המפרק בסיוע מערכת הרצועות החזקה שלו שומרים על יציבותו. המפרק מאפשר תנועה סיבובית בין עצמותיו, הבאה לידי ביטוי בזמן הליכה ובעת ספיגת זעזועים. כך למשל בנחיתה מגובה, הכוח שמפעיל משקל הגוף על העצה דרך עמוד השדרה, גורם לעצה להסתובב מעט קדימה (חלקה העליון נע קדימה וחלקה התחתון נע אחורה) ביחס לאינומיניט (המבנה המורכב משלוש עצמות האגן המאוחות), סיבוב הגורם למפרק כולו לספוג חלק מהעומסים המופעלים על הגוף.
רצועות

קופסית המפרק ורצועותיו אחראים על חלק ניכר מעמידותו של מפרק העצה והכסל. חלק ממבני הרקמות הרכות הם אקסטרינסים (או חוּצִיִם) וחלקם אינטרינסים (או תּוֹכִיִם).
הרצועות האינטרינסיות שומרות על עצמות המפרק מהודקות זו לזו:
רצועות העצה והכסל הבין גרמיות (Ligamentum sacroiliaca interossem) הן רצועות עמוקות, קצרות וחזקות המחברות בין גבששת העצה לגבששת הכסל.
רצועות העצה והכסל הקדמיות (Ligamentum sacroiliaca anterius) מכסות את החלק הקדמי של המפרק. הן אינן חזקות כרצועות האחרות של המפרק ולעיתים הן מתגרמות החל מהעשור השישי לחיים.
רצועות העצה והכסל האחוריות (Ligamentum sacroiliaca posterius) הן מערכת חזקה של סיבים קצרים רוחביים המחברים בין הכסל לחלק העליון של העצה (רצועת העצה והכסל האחורית הקצרה) ושל סיבים ארוכים אורכיים המחברים בין החלק התחתון של העצה לקוצי הכסל האחורים (רצועת העצה והכסל האחורית הארוכה).
הרצועות האקסטרינסיות מאפשרות מעט תנועה סיבובית במפרק אך מגבילות אותה ומונעות מהעצה להסתובב יתר על המידה קדימה בתגובה לעומסי משקל הגוף המונח עליה:
רצועת העצה והגבשוש (Ligamentum sacrotuberale) מחברת בין העצה לגבששת השת. סיביה נאחזים בפנים האחוריים של העצה ושל עצם העוקץ ובכסל, והם נמשכים עד לגבששת השת.
רצועת העצה והקוץ (Ligamentum sacrospinale) מחברת בין העצה ועצם העוקץ לבין קוץ השת.
רצועת הכסל והמותן (Ligamentum iliolumbale) מחברת בין הזיז הרוחבי של החוליה המותנית החמישית לבין רכס הכסל. חלקה התחתון של הרצועה מכונה רצועת המותנים והעצה והיא נאחזת בחלק הצידי של עצם העצה.
ראו גם

גומות ונוס
לקריאה נוספת

Moore KL, Clinically Oriented Anatomy, 3rd. Baltimore, Williams & Wilkins, 250-252, 1992. ISBN 068306133X
מסטיקוחוריה

מסטיקוחוריה/מסטיכוחוריה (ביוונית: Μαστιχοχώρια "כפרי המסטיק") הוא אזור בדרום-מערב האי כיוס הנמצא ביוון באזור הים האגאי קרוב לגבול טורקיה.
אזור מסטיקוחוריה הוא המחוז הגדול ביותר באי כיוס ושטחו הוא כ-212 קמ"ר. במפקד 2001 נמנו באזור 3,672 תושבים.
במסטיקוחוריה נמצאים הכפרים פירגי, קלמוטי, ארמוליה, מסטה וליטיו.
אזור מסטיקוחוריה בדרום-מערב האי כיוס
מסטיקא

האזור קרוי על שם הכפרים בהם מגדלים את שרף עץ אלת המסטיק הנקרא מסטיקא המשמש כיום בעיקר לצורכי תעשייה ומזון ובעבר שימש לצורכי רפואה. בעבר כונה האי כיוס בשם "אי המסטיק" וחקלאות עצי אלת המסטיק תפסה את רוב שטחו, אך במאה האחרונה הוחלפו גידולי עץ אלת המסטיק באי בכרמים, וגידול עצי אלת המסטיק נדחק לדרום האי בו האקלים מעט יותר חם ומתאים יותר להפקת השרף.
בכפר הגדול ביותר - פירגי - מצוי מוזיאון קטן המספר על המסטיקא ותהליך גידול עצי אלת המסטיק לצורך עיבוד השרף.
תיירות

כיום מהווה אזור מסטיקוחוריה את המרכז הכלכלי והתיירותי של האי ומפורסם גם בזכות בתיו העתיקים המצופים בעיטורי סגרפיטו.
ראו גם

כיוס
מסטיקא
אלת המסטיק
בתים עם ציורי סגרפיטו על הקירות והאריחים ברחוב בכפר פירגי
מפרק (שבת)

חליבה, יישום של איסור מפרק
מפרק הוא הגדרה תלמודית הלכתית לפעולה האסורה בשבת, מכיוון שהיא תולדה של אחת מל"ט מלאכות שבת. בתלמוד לא מובהר תולדה של איזו מלאכה זו, וישנן בכך כמה שיטות של הראשונים; שיטה רווחת בקרב הראשונים משייכת פירוק למלאכת דש, ושיטות נוספות משייכות את פירוק למלאכת קוצר, ואף למלאכת טוחן וגוזז.
גדיד

גדיד הוא קטיף־תמרים. במסכת שבת, מובאות מספר דוגמאות לאיסור זה: האחת היא אמרתו של רב פפא, כי אדם שזרק חתיכת אדמה על דקל תמרים כדי לגרום להפלת תמרים מהעץ עובר על שתי מלאכות. מלבד ההנחה הפשוטה שהוא עבר על מלאכת תולש, עבר הזורק גם על "מפרק". רש"י במקום מפרש בשם רבינו לויה ורבינו משולם גאון, כי איסור זה הוא תולדה של מלאכת דש, שהדש, גם הוא מפרק את שיבולי התבואה מקניהם.
חליבה

חליבה היא פעולה האסורה בשבת, ובתלמוד נאמר כי בסיס האיסור הוא מכיוון שחליבה היא פעולה של פירוק. בקרב הראשונים מועלות כמה אפשרויות להסביר מדוע פעולה זו של פירוק אסורה: רש"י (וכך גם פרשנים נוספים) מסביר שהאיסור הוא תולדה של מלאכת דש; כלומר, הדישה היא פעולה של מיצוי האוכל מתוך דבר המכסה אותו, וחליבה היא פעולה מקבילה לכך. אפשרות נוספת שמובאת בתלמוד הירושלמי היא שפעולת הפירוק במקרה זה אסורה מכיוון שהיא תולדה של מלאכת קוצר.
פציעת בעל חיים

במסכת שבת חלוקים רבי יהודה וחכמים אודות הפוצע חילזון, רבי יהודה טוען שעובר על מלאכת דש, שכן פציעת בעל חיים הגורמת לחלק מדמו שיצא ממנו, ולכן היא תולדה של מלאכת דש הגורמת לשיבלים להתפרד מהתבואה. לעומתו חכמים טוענים ש”אין דישה אלא בגידולי קרקע”. הרמב"ם פוסק כרבי יהודה, שפציעת בעל חיים היא תולדה של איסור דש, בד בבד - באותו סעיף עצמו - הוא פוסק כחכמים, שאין פציעה אלא בגידולי קרקע. מפרשי הרמב"ם מתייגעים לפרש את הסתירה שבדבריו. לדעת רבי אברהם בן הרמב"ם החילוק הוא בין האב, מלאכת דש, בו "אין דישה אלא בגידולי קרקע", לבין תולדתו, המפרק, שישנה גם שלא בגידולי קרקע. ולדעת המגיד משנה החילוק הוא בין חילזון שנחשב לעניין זה שלא כגידולי קרקע, לבין בהמה, שנחשבת לעניין זה כגידולי קרקע.
הערות שוליים

↑  רש"י במספר מקומות.
↑  שיטה שרש"י מביא ושולל.
↑  הנחה שרב אשי חלוק עליה, כי הוא סבור שתלישה על ידי זריקת רגב אדמה איננה כדרך המלאכה, ולכן היא נקראת תלישה כלאחר יד שאסורה רק מדרבנן.
↑  תלמוד בבלי, מסכת שבת, דף ע"ג, עמוד ב'.
↑  תלמוד בבלי, מסכת שבת, דף צ"ה, עמוד א'.
↑  רש"י בפירושו לתלמוד בבלי, מסכת שבת, דף צ"ה, עמוד א', בפסקה מפרק, כותב כך: "כמו מפרק משאוי שפורק אוכל ממקום שנתכסה בו והוי תולדת דש".
↑  תלמוד ירושלמי, מסכת שבת,  פרק ז', הלכה ב'.
↑  משנה תורה לרמב"ם, ספר זמנים, הלכות שבת, פרק ח', הלכה ז'.
↑  ראו כסף משנה שם, ופרשנים נוספים.
| הלכות ואיסורי שבת |
| --- | --- | --- |
| כללים | מזיד עם התראה • מזיד • שוגג • דבר שאינו מתכוון • פסיק רישא • מלאכה שאינה צריכה לגופה • מלאכת מחשבת • שניים שעשאוה • שינוי • גרמא בשבת • מקלקל • מתעסק • חצי שיעור • מסייע אין בו ממש • פיקוח נפש דוחה שבת. |  |
| מוקצה | מוקצה מחמת גופו • מוקצה מחמת איסור • מוקצה מחמת חסרון כיס • מוקצה מחמת מיאוס • מוקצה מחמת מצווה • כלי שמלאכתו לאיסור • ביטול כלי מהיכנו • בסיס לדבר האסור • נולד • טלטול על ידי דבר אחר • מיגו דאתקצאי • גרף של רעי |  |
| שבות | שבות דשבות • אמירה לנוכרי • עובדין דחול • מראית עין • ממצוא חפצך • ודבר דבר • הכנה משבת לחול • טרחא יתירה • מקח וממכר בשבת • שכר שבת • שטרי הדיוטות • מוליד • רחיצה בשבת • רדיית הפת • גזירת סנדל המסומר |  |
| עונשים | סקילה • כרת • קורבן חטאת • מלקות • מעשה שבת |  |
| שונות | מחמר • תחום שבת • שביתת כלים • שביתת בהמתו |  |
| מלאכות שבת | מלאכות שבת |  |
| צביעת יריעות המשכן | זורע • חורש • קוצר • מעמר • דש • זורה • בורר • טוחן • מרקד • לש • מבשל |  |
| הכנת היריעות | גוזז • מלבן • מנפץ • צובע • טווה • מיסך • שתי בתי נירין • אורג • פוצע • קושר • מתיר • תופר • קורע |  |
| הכנת כיסויי עורות | צד • שוחט • מפשיט • מעבד • ממחק • משרטט • מחתך |  |
| הקמת המשכן | כותב • מוחק • בונה • סותר • מכבה • מבעיר • מכה בפטיש • הוצאה מרשות לרשות |  |
| תולדות מלאכות שבת | מפרק • השקיה • הגבנה • חליבה בשבת |  |
| הלכות עירובין | הלכות עירובין |  |
| רשויות השבת | רשות הרבים • רשות היחיד • כרמלית • מקום פטור • (מדרבנן: קרפף יותר מבית סאתיים שלא הוקף לדירה) |  |
| המלאכה והאיסורים | עקירה והנחה • הוצאה מרשות לרשות • טלטול ארבע אמות ברשות הרבים • איסור טלטול בין רשויות היחיד • איסור טלטול בין רשויות היחיד |  |
| תיקוני החצר והמבוי | עירוב (על ידי צורת הפתח, לחי או קורה) • תיקון חצרות ומבואות • עירוב חצירות • שיתוף מבואות • פסי ביראות • ביטול רשות • חילוק רשויות |  |
מסטקטומיה

| --- | --- |

 מיקום אנטומי:  שדיים 
 קישורים ומאגרי מידע
 MeSH:  D008408
 
תותבים אותם שמים בחזייה על מנת לשוות לחזה מראה רגיל במקום השדיים שנכרתו
מסטקטומיה או כריתת שד הוא הליך כירורגי לטיפול בסרטן השד. הוא נכנס לשימוש בראשית המאה ה-20.
רקע

סרטן שד מתפתח באחת הרקמות הבאות: בבלוטות חלב, בצינורות חלב, ברקמת שומן או ברקמה חיבורית. בכ-15% מן המקרים של חולות בסרטן השד, הסרטן נטוע במקום הימצאו. בערך כשמונה מתוך תשע חולות בסרטן השד חולות בסרטן המתחיל בבלוטות החלב או בצינורות החלב. אם הגידול נטוע במקומו ולא התפשט, ניתן להסירו בניתוח, אך בחלק נכבד של המקרים שלא כל השד הוסר, המטופלת חלתה בסרטן פולשני באותו השד, לכן מסירים את כל השד.
מהלך כריתת השד

כריתת שד נחלקת לשתי קבוצות: כריתה שלמה של השד, שבנוסף לשד גם כורתים את בלוטות הלימפה סביבו (בבתי השחי), וגם את שני שרירי החזה הנמצאים בצידיהם של הגוף. שולחים גם את הרקמה הסרטנית, את בלוטות הלימפה ואת שרירי החזה לבדיקה פתולוגית. בלוטות הלימפה משחקות תפקיד חשוב, כי רוב החולים (בקירוב ל-85%) שלא הייתה מחלה בקשרי הלימפה, הבריאו לפחות לעשר שנים. באנשים שחלק ניכר (שניים עד ארבע) מקשרי הלימפה שלהם היה חולה, אחוזי ההבראה ירדו ל-50%. אצל אנשים שהיו להם יותר מארבעה קשרים סיכויי ההישרדות ירדו ל-40%. הכריתה השנייה היא אותה כריתה רק ללא כריתה של שרירי החזה.
במהלך הניתוח מבוצעת בדיקת ביופסיה של בלוטת הזקיף.
לאחר הכריתה

במקום הכריתה ממקמים צינורית לניקוז הנוזל שנשאר לאחר הניתוח. לאחר הכריתה נוהגים להוסיף רדיותרפיה ותרופות כימותרפיות, תרופות שההשפעה שלהן מאוד יעילה נגד סרטן השד הן מיטומיצין C, דוקסורוביצין, ציקלופוספאמיד, פקליטקסל, דוצטקסל ווינורלבין. בגלל סיכון שהמחלה תחזור נעשות בדיקות תקופתיות בין שלושה חודשים לשנה שלמה.
קיים ניתוח לשחזור שד שבו מוצאת התכולה הפנימית של השד ואל החלל שנוצר מוכנסים שתלי סיליקון.
מרכז התערוכות אקסל

| --- | --- |

 מידע כללי
 סוג:  מרכז כנסים 
 כתובת:  One Western Gateway, Royal Victoria Dock, London, E16 1XL 
 מיקום:  ניוהאם 
 מדינה:  הממלכה המאוחדת 
 בעלים:  Abu Dhabi National Exhibitions Company 
 הקמה ובנייה
 תקופת הבנייה:  ?–2000
 תאריך פתיחה רשמי:  2000 
 קואורדינטות:  51°30′27″N 0°01′47″E﻿ / ﻿51.5075°N 0.029722222222222°E﻿ / 51.5075; 0.029722222222222
 www.excel.london
  (למפת לונדון מוגדלת) קנט סארי ברקשייר בקינגהאם הרטפורדשייר אסקסמרכז התערוכות אקסל(למפת לונדון רגילה) קנט סארי בר. בקי. הרטפורדשייר אסקסמרכז התערוכות אקסל(למפת רובע ניוהאם רגילה) מרכז התערוכות אקסל(למפת רובע ניוהאם מוגדלת) מרכז התערוכות אקסל
 
חזית המרכז
מרכז התערוכות אקסל (באנגלית: ExCeL Exhibition Centre) הוא מרכז תערוכות ומרכז כנסים הממוקם ברובע ניוהאם של לונדון, בירת הממלכה המאוחדת.
שטחו הכולל של המרכז כ-404,000 מ"ר, והוא ממוקם ברציף הצפוני של רציף ויקטוריה המלכותי שבאזור הדוקלנדס של לונדון, בין קנרי וורף לנמל התעופה לונדון סיטי.
מרכז הכנסים נבנה על ידי חברת סר רוברט מקאלפיין ונפתח בנובמבר 2002. במאי 2008 נרכש המרכז על ידי חברת התערוכות הלאומית של אבו דאבי אשר החלה להרחיב את המרכז. השלמת המרכז הסתימה באביב 2010. במסגרת ההרחבה, בעלות של 164 מיליון ליש"ט צפויים להתווסף למרכז כ-100,000 מ"ר נוספים.
במבנה כ-90,000 מ"ר של שטחי תצוגה (במסגרת ההרחבה יתווספו כ-23,590 מ"ר של שטחי תצוגה). במרכז חמישה מלונות ובהם 1,500 חדרים. כמו כן במגרשי החניה של המרכז מקומות חנייה ל-4,000 כלי רכב.
סמוך למרכז ממוקמת התחנה הצפונית של רכבל האמירייטס.
החל משנת 2013 במרכז נערכת תערכוה שנתית של טכנולויה, אימון וחינוך הבריטית "BETT" שמאורגנת על ידי Hyve Group.
באביב 2020 המרכז עבר השבה למתחם למאשפזים חולי קורונה וירוס המכיל 4000 מיטות.
אולימפיאדת 2012

המבנה אירח את משחקי אולימפיאדת לונדון בשנת 2012. במסגרת המשחקים האולימפיים חולקו שטחי התצוגה לארבעה אולמות שבהם 6,000 עד 10,000 מקומות ישיבה, אשר אירחו את תחרויות האיגרוף, סייף, ג'ודו, טקוואנדו, טניס שולחן, הרמת משקולות והיאבקות.